
Astudiaeth chwaraeon dŵr cynhwysol gan ddefnyddio addasiadau padlfyrddau Sefyll Cerebra (SUP): Iechyd a lles teuluoedd a chymunedau.

Gwybodaeth gefndirol am yr astudiaeth

· Mae’n dra hysbys y gall gweithgarwch corfforol ddarparu nifer o fuddion iechyd. Dangoswyd hefyd fod gan gyfranogiad fuddion ehangach nag iechyd corfforol yn unig. Er enghraifft, buddion cymunedol a chymdeithasol.
· Mae’n hanfodol mewn cymdeithas bod y buddion hyn ar gael i bawb. 
· Cydweithrediad rhwng Cerebra a PCYDDS yw Canolfan Arloesi Cerebra (CIC). Mae’r tîm yn ymateb i geisiadau gan rieni a gofalwyr, therapyddion galwedigaethol ac athrawon i ddylunio a datblygu cyfarpar i blant ag anafiadau i’r ymennydd pan nad oes cynnyrch addas ar gael.
· Yn ddiweddar, mae tîm CIC wedi datblygu padlfwrdd eisteddol/tandem ymaddasol.

Pam cynnal yr astudiaeth? 

Gan weithio ochr yn ochr â Cerebra a sefydliadau cymunedol ychwanegol (megis Windswept, Dale, Sir Benfro), pwrpas yr astudiaeth hon yw archwilio manteision a phrofiadau gweithgareddau dŵr cynhwysol i blant â galluoedd gwahanol, eu teuluoedd, a’r gymuned ehangach.
 
Sut ydyn ni’n mynd i ymchwilio? 

· Arsylwadau mewn sesiynau gweithgareddau dŵr cynhwysol 
· Sgyrsiau byrfyfyr gyda phawb dan sylw
· Creu blogiau gan Gyfarwyddwr y sefydliad (megis Windswept)
· Cyfweliadau ag aelodau’r teuluoedd a’r gymuned ehangach (megis athrawon, cynghorwyr tref a phreswylwyr) a’r rheiny sy’n cynnal y sesiynau cynhwysol.

Cyfrinachedd a thynnu’n ôl 
· Anhysbysrwydd: defnyddir ffugenw neu rif i godio’r holl ddata.
· Diogelwch: Diogelir yr holl ddata (recordiadau cyfweliadau, blogiau a nodiadau arsylwi) gan brosesau cyfrinair a dilysu digidol, gan ddilyn protocolau diogelu data.
· Tynnu’n ôl: gallwch ddewis tynnu’n ôl yr holl ddata sy’n ymwneud â chi, neu ran ohono; ni wneir unrhyw gyfeiriad atoch chi yn yr astudiaeth na gwaith a gyhoeddir yn y dyfodol.

Os oes gennych unrhyw gwestiynau pellach, mae croeso i chi gysylltu â mi:


Prif Ymchwilydd: Dr Kate Piper

E-bost: k.piper1@uwtsd.ac.uk

Astudiaeth chwaraeon dŵr cynhwysol gan ddefnyddio addasiadau padlfyrddau Sefyll Cerebra (SUP): Iechyd a lles teuluoedd a chymunedau.

Ffurflen gydsynio
Ar ôl derbyn gwybodaeth am yr astudiaeth, rwy’n dymuno parhau i gymryd rhan yn yr ymchwil. Llenwch y ffurflen gydsynio isod os gwelwch yn dda:

Rydw i, ________________________________________________ yn cydsynio i gymryd rhan yn yr ymchwil, yn ôl y gofyn, dan arweiniad Dr Kate Piper.
1. Rydw i wedi cael gwybod yn llawn am y prosiect ymchwil ac wedi trafod yr ymchwil a chyfleoedd cyhoeddi yn y dyfodol i’r prif ymchwilydd.
2. Rwy’n cytuno y gellir creu recordiad sain o’r cyfweliadau a’r cyfranogiad neu y gall yr ymchwilydd fy nyfynnu yn ystod arsylwadau digwyddiadau.
3. Rwy’n deall:
a. Na fyddaf yn cael budd ariannol, neu fel arall, o gymryd rhan yn yr ymchwil hwn.
b. Rwy’n rhydd i dynnu’n ôl o’r prosiect unrhyw bryd ac yn rhydd i wrthod ateb cwestiynau penodol.
c. Ni ellir fy adnabod, a bydd gwybodaeth unigol yn aros yn gyfrinachol.
d. Gallaf ofyn i’r recordiad gael ei stopio unrhyw bryd a gallaf dynnu’n ôl o’r sesiwn neu’r ymchwil yn llwyr unrhyw bryd. 

